PRÍLOHA

„Πλαγιές Πάικου“ (Playies Paikou)

PGI-GR-A1088-AM01

Dátum podania žiadosti: 14. 4. 2016

ŽIADOSŤ O ZMENU ŠPECIFIKÁCIE VÝROBKU

1. Pravidlá vzťahujúce sa na zmenu

Článok 105 nariadenia (EÚ) č. 1308/2013 — podstatná zmena

2. Opis a dôvody zmeny

2.1. Zmeny odrodového zloženia bieleho vína

Do technickej dokumentácie výrobku „Playies Paikou“ PGI-GR-A1088, špecifikácie výrobku a jednotného dokumentu sa dopĺňajú odrody Xinomavro (s kvasením bieleho vína), Negoska (s kvasením bieleho vína), Viognier, Gewürztraminer a Riesling v akomkoľvek pomere odrodového zloženia bieleho vína (suché, polosuché, suché, polosladké a sladké).

Odrody Xinomavro a Negoska sa úspešne používajú na výrobu veľmi zaujímavého bieleho vína. Táto prax sa už osvedčila v iných oblastiach (napr. v okolí miest Naousa a Amintaio) a uvádza sa v špecifikácii výrobku s CHZO „Imathia“.

Vinári v danej oblasti navyše vysadili nové odporúčané (Gewürztraminer a Riesling) a povolené odrody (Viognier); výsledkom sú výnimočné a charakterové vína, v ktorých sa prejavujú špecifiká vinohradov v uvedenej oblasti. Dobre sa adaptovali na miestne podmienky.

Biele vína vyrobené z odrôd Xinomavro, Negoska, Gewürztraminer, Riesling a Viognier majú rovnaké vlastnosti ako výrobky opísané v technickej dokumentácii vín so zemepisným označením Playies Paikou.

Špecifikácia výrobku bola zmenená takto:

— Prvý odsek oddielu „Povolené odrody viniča“ špecifikácie výrobku sa nahrádza takto: „Biele víno s CHZO ‚Playies Paikou‘ (suché, polosuché, polosladké a sladké) sa vyrába z hrozna týchto odrôd: Roditis, Malagouzia, Asyrtiko, Sauvignon Blanc, Chardonnay, Gewürztraminer, Riesling a Viognier, ako aj z odrôd Xinomavro (kvasením bieleho vína) a Negoska (kvasením bieleho vína). Uvedené odrody možno používať v akomkoľvek pomere.“

— Prvý odsek oddielu „Enologické postupy“ špecifikácie výrobku sa nahrádza takto:

„Výroba bieleho vína: Biele víno s CHZO ‚Playies Paikou‘ sa získava pomocou najmodernejšej výrobnej technológie; počas alkoholového kvasenia nesmie teplota prekročiť 20 °C. V prípade červených odrôd hrozna Xinomavo a Negoska sa používa metóda kvasenia bieleho vína.“

Táto zmena sa zohľadňuje v týchto oddieloch špecifikácie výrobku a jednotného dokumentu: „Hlavné odrody viniča“, „Povolené muštové odrody“, „Opis vín“ a v príslušnom pododdiele „Organoleptické vlastnosti“ oddielu o bielom víne (suché, polosuché, polosladké a sladké) a v oddiele „Enologické postupy“, kde sa doplnili informácie o výrobe bieleho vína z červených odrôd hrozna.

Zmena sa týka aj oddielov „Súvislosť so zemepisnou oblasťou“ jednotného dokumentu a špecifikácie výrobku, najmä pododdielov „Údaje o výrobku“ a „Príčinná súvislosť“.

2.2. Doplnenie sladkého ružového vína

Do technickej dokumentácie výrobku „Playies Paikou“ PGI-GR-A1088, špecifikácie výrobku a jednotného dokumentu sa pridalo sladké ružové víno. Vinári danej oblasti vyrábajú v posledných rokoch sladké ružové vína, ktoré sa presadili na trhu.

Konkrétne na konci oddielu „Opis vína (vín)“ v špecifikácii výrobku sa dopĺňa tento text:

„4. Sladké ružové víno Podrobné vlastnosti: — Minimálny skutočný obsah alkoholu: 11,5 obj. % — Minimálny prirodzený obsah alkoholu: 11,0 obj. % — Celkový obsah cukru (g/l): najmenej 45 — Celkový obsah kyselín vyjadrený ako kyselina vínna (g/l): najmenej 4,8; najviac 12,0 — Obsah prchavých kyselín vyjadrený ako kyselina octová (g/l): najviac 1,08 (18 meq/l) — Maximálny obsah oxidu siričitého vo vínach (spolu): 250 mg/l Organoleptické vlastnosti: výrazná granátová farba, vôňa červených ruží a džemu z červených bobúľ, plná chuť so sladkou dochuťou. Pri hodnotách maximálneho celkového obsahu alkoholu sa uplatňujú obmedzenia stanovené v príslušných právnych predpisoch EÚ.“

Posledný odsek oddielu „Povolené muštové odrody“ špecifikácie výrobku sa nahrádza takto:

„Ružové víno s CHZO ‚Playies Paikou‘ (suché, polosuché, polosladké a sladké) sa vyrába z čerstvého hrozna odrôd Xinomavro, Limnio, Negoska, Cabernet Sauvignon, Syrah a Merlot. Uvedené odrody možno používať v akomkoľvek pomere.“

Táto zmena sa zohľadňuje aj v oddieloch „Opis vína (vín)“ a „Povolené muštové odrody“ jednotného dokumentu.

2.3. Aktualizácia technickej dokumentácie výrobku „Playies Paikou“ (CHZO)

Okrem požadovaných zmien a na účely aktualizácie technickej dokumentácie sme vykonali tieto zmeny špecifikácie výrobku: a) doplnili/nahradili sme vnútroštátne ustanovenia o uplatniteľných požiadavkách na vína s označením CHOP a CHZO a ich kontrolu a b) zmenili sme informácie o príslušných kontrolných orgánoch.

Konkrétne oddiel „KONTROLNÉ ORGÁNY“ sa nahrádza takto:

„KONTROLNÉ ORGÁNY Ministerstvo pre rozvoj vidieka a potraviny Generálne riaditeľstvo pre potraviny Riaditeľstvo: Používanie potravín a potravinárske technológie Oddelenie: Víno a alkoholické nápoje Adresa : Menandrou 22 10552 Athens GRÉCKO Tel. +30 2102125113, 2102125145 Fax +30 2105245195 E-mail: lkiokakis@minagric.gr, kballa@minagric.gr Riaditeľstvá pre vidiecke hospodárstvo a veterinárne záležitosti Regionálna ochrana rastlín, centrá kvality a fytosanitárnej kontroly.“

Táto zmena sa týka len špecifikácie výrobku, nie jednotného dokumentu.

JEDNOTNÝ DOKUMENT

1. Registrovaný názov

„Πλαγιές Πάικου“ (Playies Paikou)

2. Druh zemepisného označenia

CHZO – chránené zemepisné označenie

3. Kategórie vinohradníckych/vinárskych výrobkov

1. Víno

4. Opis vína (vín)

SUCHÉ RUŽOVÉ VÍNO

Tmavofialová farba s ružovkastými odleskami. Silný buket s prevahou ružových a citrusových tónov. Vyvážená chuť vďaka správnemu množstvu kyselín a dlhotrvajúca dochuť kvetov na podnebí.

— Celkový obsah alkoholu: najmenej 11,5 obj. %

— Minimálny prirodzený obsah alkoholu: 11,0 obj. %

— Celkový obsah cukru (g/l): najviac 9,0 [ak obsah cukru prekračuje 4 g/l, uplatňujú sa podmienky stanovené v prílohe XIV k nariadeniu Komisie (ES) č. 607/2009]

— Celkový obsah kyselín vyjadrený ako kyselina vínna (g/l): najviac 7,5

Všeobecné analytické vlastnosti

Maximálny celkový obsah alkoholu (v obj. %): Minimálny skutočný obsah alkoholu (v obj. %): 11,5 Minimálny celkový obsah kyselín: 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): 18 Maximálny celkový obsah oxidu siričitého (v miligramoch na liter): 200

Pri hodnote maximálneho obsahu alkoholu sa uplatňujú hodnoty stanovené v príslušných právnych predpisoch EÚ.

POLOSUCHÉ RUŽOVÉ VÍNO

Tmavofialová farba s ružovkastými odleskami. Silný buket s prevahou ružových a citrusových tónov. Vyvážená chuť vďaka správnemu množstvu kyselín a dlhotrvajúca dochuť kvetov na podnebí. Príjemná rovnováha medzi kyslosťou a sladkosťou, jemná a ovocná chuť.

— Minimálny prirodzený obsah alkoholu: 11,0 obj. %

— Celkový obsah cukru (g/l): najmenej 4,5 – najviac 17,5 [ak obsah cukru prekračuje 12 g/l, uplatňujú sa podmienky stanovené v prílohe XIV k nariadeniu Komisie (ES) č. 607/2009]

— Celkový obsah kyselín vyjadrený ako kyselina vínna (g/l): najviac 7,5

— Maximálny obsah oxidu siričitého vo vínach (spolu): 250 mg/l (ak je obsah cukru najmenej 5 g/l)

Všeobecné analytické vlastnosti

Maximálny celkový obsah alkoholu (v obj. %): Minimálny skutočný obsah alkoholu (v obj. %): 11,5 Minimálny celkový obsah kyselín: 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): 18 Maximálny celkový obsah oxidu siričitého (v miligramoch na liter): 250

Pri hodnote maximálneho obsahu alkoholu sa uplatňujú hodnoty stanovené v príslušných právnych predpisoch EÚ.

POLOSLADKÉ RUŽOVÉ VÍNO

Tmavofialová farba s ružovkastými odleskami. Silný buket s prevahou ružových a citrusových tónov. Vyvážená chuť vďaka správnemu množstvu kyselín a dlhotrvajúca dochuť kvetov na podnebí. Jemná, pretrvávajúca chuť s ovocnými a sladkými tónmi.

— Minimálny prirodzený obsah alkoholu: 11,0 obj. %

— Celkový obsah cukru (g/l): najmenej 12,5 – najviac 45 [ak obsah cukru prekračuje 12 g/l, uplatňujú sa podmienky stanovené v prílohe XIV k nariadeniu Komisie (ES) č. 607/2009]

— Celkový obsah kyselín vyjadrený ako kyselina vínna (g/l): najviac 7,5

Všeobecné analytické vlastnosti

Maximálny celkový obsah alkoholu (v obj. %): Minimálny skutočný obsah alkoholu (v obj. %): 11,5 Minimálny celkový obsah kyselín: 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): 18 Maximálny celkový obsah oxidu siričitého (v miligramoch na liter): 250

Pri hodnote maximálneho obsahu alkoholu sa uplatňujú hodnoty stanovené v príslušných právnych predpisoch EÚ.

SLADKÉ RUŽOVÉ VÍNO

Výrazná granátová farba. Vôňa červených ruží a džemu z červených bobúľ. Plná chuť so sladkou dochuťou.

— Minimálny prirodzený obsah alkoholu: 11,0 obj. %

— Celkový obsah cukru (g/l): najmenej 45

— Celkový obsah kyselín vyjadrený ako kyselina vínna (g/l): najviac 12,0

— Maximálny obsah prchavých kyselín vyjadrený ako obsah kyseliny octovej (g/l): najviac 1,08 (18 meq/l)

Všeobecné analytické vlastnosti

Maximálny celkový obsah alkoholu (v obj. %): Minimálny skutočný obsah alkoholu (v obj. %): 11,5 Minimálny celkový obsah kyselín: 4,8 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): 18 Maximálny celkový obsah oxidu siričitého (v miligramoch na liter): 250

Pri hodnote maximálneho obsahu alkoholu sa uplatňujú hodnoty stanovené v príslušných právnych predpisoch EÚ.

SUCHÉ BIELE VÍNO

Lesklá svetlozelená farba (so žltými odleskami pri bielom víne vyrobenom z hrozna odrôd Xinomavro a Negoska). Silný buket s prevahou citrusových tónov a čerstvého ovocia s nádychom kvetov. Bohatá chuť s pretrvávajúcou ovocnou dochuťou.

— Celkový obsah alkoholu: najmenej 11,5 obj. %

— Minimálny prirodzený obsah alkoholu: 11,0 obj. %

— Celkový obsah cukru (g/l): najviac 9,0 [ak obsah cukru prekračuje 4 g/l, uplatňujú sa podmienky stanovené v prílohe XIV k nariadeniu Komisie (ES) č. 607/2009]

— Celkový obsah kyselín vyjadrený ako kyselina vínna (g/l): najviac 7,5

Všeobecné analytické vlastnosti

Maximálny celkový obsah alkoholu (v obj. %): Minimálny skutočný obsah alkoholu (v obj. %): 11,5 Minimálny celkový obsah kyselín: 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): 18 Maximálny celkový obsah oxidu siričitého (v miligramoch na liter): 200

Pri hodnote maximálneho obsahu alkoholu sa uplatňujú hodnoty stanovené v príslušných právnych predpisoch EÚ.

POLOSUCHÉ BIELE VÍNO

Lesklá svetlozelená farba (so žltými odleskami pri bielom víne vyrobenom z hrozna odrôd Xinomavro a Negoska). Silný buket s prevahou citrusových tónov a čerstvého ovocia s nádychom kvetov. Príjemná rovnováha medzi kyslosťou a sladkosťou, jemná a ovocná chuť.

— Minimálny prirodzený obsah alkoholu: 11,0 obj. %

— Celkový obsah cukru (g/l): najmenej 4,5 – najviac 17,5 [ak obsah cukru prekračuje 12 g/l, uplatňujú sa podmienky stanovené v prílohe XIV k nariadeniu Komisie (ES) č. 607/2009]

— Celkový obsah kyselín vyjadrený ako kyselina vínna (g/l): najviac 7,5

— Maximálny obsah oxidu siričitého vo vínach (spolu): 250 mg/l (ak je obsah cukru najmenej 5 g/l)

Všeobecné analytické vlastnosti

Maximálny celkový obsah alkoholu (v obj. %): Minimálny skutočný obsah alkoholu (v obj. %): 11,5 Minimálny celkový obsah kyselín: 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): 18 Maximálny celkový obsah oxidu siričitého (v miligramoch na liter): 250

Pri hodnote maximálneho obsahu alkoholu sa uplatňujú hodnoty stanovené v príslušných právnych predpisoch EÚ.

POLOSLADKÉ BIELE VÍNO

Lesklá svetlozelená farba (so žltými odleskami pri bielom víne vyrobenom z hrozna odrôd Xinomavro a Negoska). Silný buket s prevahou citrusových tónov a čerstvého ovocia s nádychom kvetov. Jemná, pretrvávajúca chuť s ovocnými a sladkými tónmi.

— Minimálny prirodzený obsah alkoholu: 11,0 obj. %

— Celkový obsah cukru (g/l): najmenej 12,5 – najviac 45

— Celkový obsah kyselín vyjadrený ako kyselina vínna (g/l): najviac 7,5

Všeobecné analytické vlastnosti

Maximálny celkový obsah alkoholu (v obj. %): Minimálny skutočný obsah alkoholu (v obj. %): 11,5 Minimálny celkový obsah kyselín: 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): 18 Maximálny celkový obsah oxidu siričitého (v miligramoch na liter): 250

Pri hodnote maximálneho obsahu alkoholu sa uplatňujú hodnoty stanovené v príslušných právnych predpisoch EÚ.

SLADKÉ BIELE VÍNO

Lesklá farba so žltkastým odtieňom (so žltými odleskami pri bielom víne vyrobenom z hrozna odrôd Xinomavro a Negoska). Silný buket s prevahou citrusových tónov a nádychom kvetov. Jemná, pretrvávajúca chuť s ovocnými a sladkými tónmi.

— Minimálny prirodzený obsah alkoholu: 11,0 obj. %

— Celkový obsah cukru (g/l): najmenej 45

— Celkový obsah kyselín vyjadrený ako kyselina vínna (g/l): najviac 7,5

Všeobecné analytické vlastnosti

Maximálny celkový obsah alkoholu (v obj. %): Minimálny skutočný obsah alkoholu (v obj. %): 11,5 Minimálny celkový obsah kyselín: 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): 18 Maximálny celkový obsah oxidu siričitého (v miligramoch na liter): 250

Pri hodnote maximálneho obsahu alkoholu sa uplatňujú hodnoty stanovené v príslušných právnych predpisoch EÚ.

SUCHÉ ČERVENÉ VÍNO

Jasnočervená farba s tmavofialovými odleskami. Aromatické s tónmi čiernych ríbezlí, čerešní a rajčiakov s náznakom korenia. Svieža, plná chuť s jemnými trieslovinami a výraznou pretrvávajúcou ovocnou dochuťou.

— Celkový obsah alkoholu: najmenej 12 obj. %

— Minimálny prirodzený obsah alkoholu: 11,5 obj. %

— Celkový obsah cukru (g/l): najviac 9,0 [ak obsah cukru prekračuje 4 g/l, uplatňujú sa podmienky stanovené v prílohe XIV k nariadeniu Komisie (ES) č. 607/2009]

— Celkový obsah kyselín vyjadrený ako kyselina vínna (g/l): najviac 7,0

Všeobecné analytické vlastnosti

Maximálny celkový obsah alkoholu (v obj. %): Minimálny skutočný obsah alkoholu (v obj. %): 12 Minimálny celkový obsah kyselín: 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): 20 Maximálny celkový obsah oxidu siričitého (v miligramoch na liter): 150

Pri hodnote maximálneho obsahu alkoholu sa uplatňujú hodnoty stanovené v príslušných právnych predpisoch EÚ.

POLOSUCHÉ ČERVENÉ VÍNO

Jasnočervená farba s tmavofialovými odleskami. Aromatické s tónmi čiernych ríbezlí, čerešní a rajčiakov s náznakom korenia. Príjemná rovnováha medzi kyslosťou a sladkosťou, jemná a ovocná chuť.

— Minimálny prirodzený obsah alkoholu: 11,5 obj. %

— Celkový obsah cukru (g/l): najmenej 4,5 – najviac 17,5 [ak obsah cukru prekračuje 12 g/l, uplatňujú sa podmienky stanovené v prílohe XIV k nariadeniu Komisie (ES) č. 607/2009]

— Celkový obsah kyselín vyjadrený ako kyselina vínna (g/l): najviac 7,0

— Maximálny obsah oxidu siričitého vo vínach (spolu): 200 mg/l (ak je obsah cukru najmenej 5 g/l)

Všeobecné analytické vlastnosti

Maximálny celkový obsah alkoholu (v obj. %): Minimálny skutočný obsah alkoholu (v obj. %): 12 Minimálny celkový obsah kyselín: 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): 20 Maximálny celkový obsah oxidu siričitého (v miligramoch na liter): 200

Pri hodnote maximálneho obsahu alkoholu sa uplatňujú hodnoty stanovené v príslušných právnych predpisoch EÚ.

POLOSLADKÉ ČERVENÉ VÍNO

Jasnočervená farba s tmavofialovými odleskami. Aromatické s tónmi čiernych ríbezlí, čerešní a rajčiakov s náznakom korenia. Jemná, pretrvávajúca chuť s ovocnými a sladkými tónmi.

— Minimálny prirodzený obsah alkoholu: 11,5 obj. %

— Celkový obsah cukru (g/l): najmenej 12,5 – najviac 45

— Celkový obsah kyselín vyjadrený ako kyselina vínna (g/l): najviac 7,0

Všeobecné analytické vlastnosti

Maximálny celkový obsah alkoholu (v obj. %): Minimálny skutočný obsah alkoholu (v obj. %): 12 Minimálny celkový obsah kyselín: 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): 20 Maximálny celkový obsah oxidu siričitého (v miligramoch na liter): 200

Pri hodnote maximálneho obsahu alkoholu sa uplatňujú hodnoty stanovené v príslušných právnych predpisoch EÚ.

SLADKÉ ČERVENÉ VÍNO

Jasnočervená farba. Aromatické s tónmi čiernych ríbezlí a čerešní. Bohatá, jemná a pretrvávajúca chuť.

— Minimálny prirodzený obsah alkoholu: 11,5 obj. %

— Celkový obsah cukru (g/l): najmenej 45

— Celkový obsah kyselín vyjadrený ako kyselina vínna (g/l): najviac 7,5

Všeobecné analytické vlastnosti

Maximálny celkový obsah alkoholu (v obj. %): Minimálny skutočný obsah alkoholu (v obj. %): 12 Minimálny celkový obsah kyselín: 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): 20 Maximálny celkový obsah oxidu siričitého (v miligramoch na liter): 200

Pri hodnote maximálneho obsahu alkoholu sa uplatňujú hodnoty stanovené v príslušných právnych predpisoch EÚ.

5. Enologické postupy

a) Základné enologické postupy

Osobitný enologický postup

Pri výrobe polosuchého, polosladkého a sladkého vína je povolená úprava obsahu zvyškového cukru v súlade s uplatniteľnými ustanoveniami [príloha I D k nariadeniu (ES) č. 606/2009].

Pestovateľský postup

Vinič sa vedie podľa typických miestnych pestovateľských techník.

Obmedzenia pri výrobe vín

Výroba bieleho vína: Biele víno s CHZO „Playies Paikou“ sa získava pomocou najmodernejšej výrobnej technológie; počas alkoholového kvasenia nesmie teplota prekročiť 20 °C. V prípade červených odrôd hrozna Xinomavro a Negoska sa používa metóda kvasenia bieleho vína.

Výroba červeného vína: Červené víno s CHZO „Playies Paikou“ sa získava tradičnou výrobnou metódou.

Výroba ružového vína: Ružové víno s CHZO „Playies Paikou“ sa získava pomocou najmodernejšej výrobnej technológie; teplota počas alkoholového kvasenia nesmie prekročiť 20 °C.

b) Maximálne výnosy

Maximálny hektárový výnos (v hl) konečného výrobku – Biele vína

105 hektolitrov vína na hektár

Maximálny hektárový výnos (v hl) konečného výrobku – Červené vína

96 hektolitrov vína na hektár

Maximálny hektárový výnos (v hl) konečného výrobku – Ružové vína

90 hektolitrov vína na hektár

Maximálny hektárový výnos hrozna – Červené, biele a ružové vína

12 000 kilogramov hrozna na hektár

Maximálny hektárový výnos hrozna – Odroda Roditis

14 000 kilogramov hrozna na hektár

6. Vymedzená oblasť

Vymedzená oblasť vína s CHZO „Playies Paikou“ zahŕňa územia dediniek Karpi, Griva, Goumenissa, Gerakonas a Filiria spadajúce do obce Goumenissa a územia dediniek Evropos, Polypetro a Touba spadajúce do obce Evropos v prefektúre Kilkis v nadmorskej výške nad 80 metrov.

7. Hlavné odrody viniča

Roditis Rs – Alepou

Xinomavro N – Xinogaltso, Popolka

Negoska N

Cabernet Sauvignon N

Malagouzia B

Limnio Ν

Chardonnay B

Viognier B

Syrah N

Sauvignon Blanc B

Reisling B

Merlot N

Gewürztraminer Rs

Asyrtiko B

8. Opis súvislostí

Historické, kultúrne a sociálne súvislosti a zemepisné prostredie – Víno

Podrobné údaje o zemepisnej oblasti

a) Historické súvislosti

Vďaka povesti spojenej s výrobou vín s CHZO „Goumenissa“ sa moderné pestovateľské postupy rozšírili aj do oblasti s CHZO „Playies Paikou“, kde sa pestuje viacero odrôd, z ktorých sa vyrába víno obľúbené na trhu. Uznanie CHZO „Playies Paikou“ sa teda odohráva v kontexte historického vývoja vinárstva v danej oblasti, vychádzajúc z existujúcej tradície a súčasnej infraštruktúry budovanej v posledných rokoch.

b) Kultúrne, sociálne a hospodárske súvislosti

Vinič a víno sú od pradávna neoddeliteľne spojené s kultúrnym, sociálnym a hospodárskym životom miestnych obyvateľov.

Jasným dôkazom tohto pretrvávajúceho prepojenia sú podujatia na propagáciu vína, ako aj miestne kultúrne tradície.

c) Zemepisné prostredie a zemepisný pôvod

Klíma

Klíma (dažďový faktor podľa Langa) patrí do polosuchej až polovlhkej kategórie. Suma teplôt (základná teplota 10 °C): 1 980 dennostupňov od apríla do októbra. Kontinentálne podnebie: 20,93 °C. Počet hodín slnečného svitu: 1 818 od apríla do októbra. Priemerná teplota počas mesiaca, keď dozrieva hrozno: 19,8 °C. Úhrn zrážok: 650 mm ročne, 65 mm počas mesiaca, keď dozrieva hrozno. Vetry: v zime prevláda severný vietor „Vardaris“. V lete prevládajú ľahké miestne vetry (vánok) z juhu, no letnú horúčavu zmierňujú aj severovýchodné vetry „Meltemi“.

Pôda

Pôda v širšej oblasti „Playies Paikou“ pozostáva zo žulových hornín, pieskovca, bridlice, ofiolitov a vápenca, pričom materskú horninu tvoria ložiská červenej zeminy, slieňa a slienitého vápenca usporiadané v tvrdých a mäkkých vrstvách. Väčšina pôdy v danej oblasti je pH neutrálna až alkalická. V oblasti sú dostatočné až vysoké množstvá rovnocenného aj aktívneho uhličitanu vápenatého, s výnimkou niektorých častí bez akéhokoľvek výskytu. Výmenná kapacita pôdy danej oblasti je všeobecne veľmi dobrá. Rastliny dostávajú potrebné množstvá živín vďaka vysokému percentuálnemu podielu smektitov v ílových mineráloch a vysokým množstvám výmenného vápnika a výmenného horčíka. V povrchových vrstvách sa nachádza dostatok organickej hmoty, ktorej obsah klesá s hĺbkou. Organická hmota v pôde danej oblasti väčšinou zásobuje rastliny dusíkom potrebným pre rast, takže dusíkaté hnojivá stačí používať len príležitostne.

Topografia

Oblasť je mimoriadne hornatá s rôznymi orientáciami a sklonmi od 0 do 30 %. V kombinácii s pôdou a makroklímou tak vzniklo mnoho vinohradníckych zón, ktoré sú jedným z hlavných faktorov ovplyvňujúcich výnos odrôd pestovaných v danej oblasti. Vinohradnícke zóny sa odlišujú zložením pôdy a mezoklímou, ktorá je najmä výsledkom interakcie medzi podnebím a miestnou topografiou.

Údaje o výrobku

Biele vína s CHZO „Playies Paikou“ majú charakteristickú svetlozelenú farbu, ktorá môže niekedy prechádzať do žltkastého odtieňa. Ich aromatický profil zahŕňa vôňu citrusových plodov, kvetov a iných druhov ovocia v závislosti od odrody a polohy vinohradu. Vyznačujú sa aj zodpovedajúcou hĺbkou a dochuťou, ktoré získali najmä vďaka primeranému a synchronizovanému dozrievaniu odrôd v danej oblasti.

Ružové vína s CHZO „Playies Paikou“ vynikajú svojou výraznou farbou s ružovými odtieňmi, v závislosti od použitých odrôd a pestovateľskej oblasti. Majú tiež silný buket s prevahou ružových a citrusových tónov. Všetky druhy ružového vína (suché, polosuché, polosladké a sladké) sú výnimočne vyvážené, najmä vďaka dobrej kyslosti.

Červené vína „Playies Paikou“ (CHZO) majú charakteristickú jasnočervenú farbu s tmavofialovými odleskami a aromatickú chuť s tónmi čiernych ríbezlí, čerešní a rajčiakov s nádychom korenia. Ich chuť je plná, s jemnými trieslovinami a výraznou pretrvávajúcou ovocnou dochuťou.

Príčinná súvislosť

Hrozno pri teplotách v danej oblasti dozrieva v období od posledných desiatich augustových dní až do prvých piatich októbrových dní, v závislosti od odrody. Štýl a organoleptické vlastnosti vyrábaných vín sú vzhľadom na toto obdobie dozrievania a výrazné kontinentálne podnebie priamym dôsledkom pôsobenia klímy a rozmanitých vinohradníckych zón. Napríklad z odrody Xinomavro, ktorá dozrieva skoro vo vinohradoch vysadených na vápnitých pôdach, sa vyrábajú vína s jemnými vôňami, zatiaľ čo z hrozna dozrievajúceho neskôr v oblastiach s ílovitou pôdou sa vyrábajú vína s vysokým obsahom fenolov.

Odroda Negoska dozrieva v rovnakom čase ako Xinomavro a používa sa na výrobu vín s vysokým obsahom alkoholu, výraznou farbou a priemernou kyslosťou, ktoré možno dobre skombinovať s príslušnými vínami z odrody Xinomavro. Odrody Merlot, Syrah a Cabernet Sauvignon zvyčajne dozrievajú 5., 10. a 20. septembra. Merlot sa používa na výrobu ľahkých vín s vysokým obsahom alkoholu a vôňou zrelého ovocia, zatiaľ čo vína z odrody Syrah, ktoré sú vhodné na dlhšie vyzrievanie, sa vyznačujú dobrou štruktúrou a výraznou farbou. Cabernet Sauvignon sa používa na výrobu vín vhodných na vyzrievanie s osobitými arómami (najmä drobného červeného ovocia, ale aj korenistými arómami), dobrou hĺbkou a primeraným obsahom alkoholu.

Odrody Chardonnay, Sauvignon Blanc, Gewürztraminer a Malagouzia dozrievajú počas posledných desiatich augustových dní, odrody Riesling a Asyrtiko počas prvých piatich septembrových dní, odroda Viognier počas druhých piatich septembrových dní a odroda Roditis v druhej polovici septembra. Vďaka pomerne teplým podmienkam zrenia majú vína Chardonnay zvyčajne vyzretý tropický buket, ktorý sa snúbi s hĺbkou chute, kým vína Sauvignon Blanc sa v závislosti od pôdy vyznačujú skôr ovocnou vôňou (najmä broskyne) a menej zelenou chuťou. Z odrôd Malagouzia a Gewürztraminer sa vyrábajú hlavne vína s výrazne kvetinovým buketom, ktoré pri kombinácii s inými odrodami získavajú intenzívnu aromatickú chuť. Vína vyrobené z odrody Asyrtiko majú plné telo a štruktúru, vysokú kyslosť a charakteristickú kvetinovú až citrusovú vôňu. Vína danej oblasti vyrobené z odrody Riesling vynikajú jemnosťou svojej aromatickej chute. Z odrody Viognier sa vyrábajú vína vhodné na vyzrievanie, ktoré sa vyznačujú najmä silnou štruktúrou a ich ovocnú vôňu (napr. marhule) zmierňujú vyzretejšie medové arómy. Z odrody Roditis sa vyrábajú vína s jemnými vôňami a bohatou chuťou.

Kvalita, štýl a osobitosť vín vyrábaných v danej oblasti súvisí s terroir, či už na úrovni širšej oblasti alebo jednotlivých vinohradov.

9. Ďalšie základné podmienky

Právny rámec: právne predpisy EÚ

Druh ďalšej podmienky: Výnimka týkajúca sa výroby vo vymedzenej zemepisnej oblasti

Opis podmienky:

článok 6 ods. 4 písm. b) nariadenia Komisie (ES) č. 607/2009, ktorým sa ustanovujú určité podrobné pravidlá vykonávania nariadenia Rady (ES) č. 479/2008, pokiaľ ide o chránené označenia pôvodu a zemepisné označenia, tradičné pojmy, označovanie a obchodnú úpravu určitých vinárskych výrobkov.

Právny rámec: vnútroštátne právne predpisy

Druh ďalšej podmienky: Výnimka týkajúca sa výroby vo vymedzenej zemepisnej oblasti

Opis podmienky:

v článku 4 písm. c) spoločného ministerského rozhodnutia č. 392169/20.10.1999, ktorým sa stanovujú všeobecné pravidlá týkajúce sa pojmu „miestne víno“ v opise stolového vína, (Vládny vestník, séria II, č. 1985/8.11.1999) zmeneného spoločným ministerským rozhodnutím č. 321813/29.8.2007 sa uvádza:

„Stolové vína, ktoré možno označiť ako ‚miestne vína‘ so zemepisným označením provincie, prefektúry alebo vinohradníckej oblasti, ktorá je menšia ako prefektúra, sa vyrábajú vo vinárskych podnikoch pôsobiacich v prefektúre alebo v priľahlých prefektúrach. Konkrétne vína s CHZO ‚Playies Paikou‘ možno vyrábať vo vinárskych podnikoch pôsobiacich v prefektúre Kilkis alebo v susediacich prefektúrach Pella, Thessaloniki a Serres.“

Právny rámec: právne predpisy EÚ

Druh ďalšej podmienky: dodatočné ustanovenia týkajúce sa označovania

Opis podmienky: Pojmy týkajúce sa určitých výrobných metód

článok 66 ods. 1, 2 a 6 nariadenia Komisie (ES) č. 607/2009, ktorým sa ustanovujú určité podrobné pravidlá vykonávania nariadenia Rady (ES) č. 479/2008, pokiaľ ide o chránené označenia pôvodu a zemepisné označenia, tradičné pojmy, označovanie a obchodnú úpravu určitých vinárskych výrobkov.

Právny rámec: vnútroštátne právne predpisy

Druh ďalšej podmienky: dodatočné ustanovenia týkajúce sa označovania

Opis podmienky: Pojmy týkajúce sa určitých výrobných metód

v článkoch 3 a 4 ministerského rozhodnutia č. 280557/9.6.2005, v ktorom sa stanovuje čas zrenia, starnutia a umiestnenie na trh vín mimoriadnej kvality s označením pôvodu a miestnych vín, ako aj pojmy používané pri ich označovaní týkajúce sa metódy výroby alebo prípravy (Vládny vestník, séria II, č. 818/15.6.2005), sa stanovujú podmienky používania týchto pojmov:

— „ΝΕΟΣ ΟΙΝΟΣ“ alebo „ΝΕΑΡΟΣ ΟΙΝΟΣ“ (MLADÉ VÍNO);

— „ΩΡΙΜΑΝΣΗ ΣΕ ΒΑΡΕΛΙ“ alebo „ΩΡΙΜΑΣΕ ΣΕ ΒΑΡΕΛΙ“ (ŠKOLENÉ V BARIKU);

— „ΠΑΛΑΙΩΜΕΝΟΣ ΣΕ ΒΑΡΕΛΙ“ alebo „ΠΑΛΑΙΩΣΗ ΣΕ ΒΑΡΕΛΙ“ (ZREJÚCE V BARIKU);

— „ΟΙΝΟΠΟΙΗΘΗΚΕ ΚΑΙ ΩΡΙΜΑΣΕ ΣΕ ΒΑΡΕΛΙ“ alebo „ΟΙΝΟΠΟΙΗΣΗ ΚΑΙ ΩΡΙΜΑΝΣΗ ΣΕ ΒΑΡΕΛΙ“ (VINIFIKOVANÉ A ZREJÚCE V BARIKU);

— „ΟΙΝΟΠΟΙΗΣΗ ΣΕ ΒΑΡΕΛΙ“ alebo „ΟΙΝΟΠΟΙΗΘΗΚΕ ΣΕ ΒΑΡΕΛΙ“ (VINIFIKOVANÉ V BARIKU).

Právny rámec: vnútroštátne právne predpisy

Druh ďalšej podmienky: dodatočné ustanovenia týkajúce sa označovania

Opis podmienky: Uvádzanie ročníku vína na etikete

Ak sa na etikete vína použijú pojmy „ΝΕΟΣ ΟΙΝΟΣ“ alebo „ΝΕΑΡΟΣ ΟΙΝΟΣ“ („MLADÉ VÍNO“), je povinné uviesť ročník vína v súlade s článkom 1 ods. 2 ministerského rozhodnutia č. 280557/9.6.2005, v ktorom sa stanovuje čas zrenia, starnutia a umiestnenie na trh vín mimoriadnej kvality s označením pôvodu a miestnych vín, ako aj pojmy používané pri ich označovaní týkajúce sa metódy výroby alebo prípravy (Vládny vestník, séria II, č. 818/15.6.2005).

Právny rámec: vnútroštátne právne predpisy

Druh ďalšej podmienky: dodatočné ustanovenia týkajúce sa označovania

Opis podmienky: Výrazy uvedené na etikete v súlade s vnútroštátnymi predpismi.

V súlade s ministerským rozhodnutím č. 235309/7.2.2002 sa pri označovaní vín s chráneným označením pôvodu „Playies Paikou“ môžu použiť tieto pojmy:

ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ/Blanc de blancs (BIELE Z BIELEHO HROZNA), ΛΕΥΚΟΣ ΑΠΟ ΕΡΥΘΡΑ ΣΤΑΦΥΛΙΑ/Blanc de noir (BIELE Z ČERVENÉHO HROZNA), ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ alebo ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ/Blanc de gris (BIELE Z RUŽOVÉHO HROZNA ALEBO BIELE Z ČERVENÉHO HROZNA), ΚΟΚΚΙΝΕΛΙ/kokineli (KOKINELI), ΟΙΝΟΣ ΛΟΦΩΝ/Vin de collines (VÍNO Z HÔR), ΟΙΝΟΣ ΠΛΑΓΙΩΝ/Vin de coteaux (VÍNO ZO SVAHOV), ΟΡΕΙΝΩΝ ΑΜΠΕΛΩΝΩΝ alebo ΑΠΟ ΟΡΕΙΝΑ ΚΡΑΣΑΜΠΕΛΑ/Vin de vignobles Montagneux (HORSKÉ VINOHRADY ALEBO VÍNO Z HORSKÝCH VINOHRADOV).

Odkaz na špecifikáciu výrobku

http://www.minagric.gr/images/stories/docs/agrotis/POP-PGE/OINOS/PGE_trop_prodiagrafes_paikos191217.pdf